**ЗАКАРПАТСЬКИЙ УГОРСЬКИЙ ІНСТИТУТ ІМ. Ф. РАКОЦІ ІІ**

**КАФЕДРА ФІЛОЛОГІЇ**

**II. RÁKÓCZI FERENC KÁRPÁTALJAI MAGYAR FŐISKOLA**

**FILOLÓGIAI TANSZÉK**

**ЗАВДАННЯ**

**ВСТУПНОГО ВИПРОБУВАННЯ**

**ІЗ ЛІТЕРАТУРИ (УГОРСЬКОЇ ТА СВІТОВОЇ)**

**для вступників на навчання за освітньо-кваліфікаційним рівнем «МОЛОДШИЙ СПЕЦІАЛІСТ»**

**ÍRÁSBELI FELVÉTELI FELADATOK**

**IRODALOMBÓL (MAGYAR ÉS VILÁGIRODALOM)**

**IFJÚ SZAKEMBER SZINT**

**Берегово / Beregszász**

**2018**

**Felvételi vizsga irodalomból (magyar és világirodalom)**

**Magyarázó jegyzet**

A világirodalom felvételi vizsga formája vizsgadolgozat. A tesztvizsga folyamán a magyar tannyelvű oktatási intézmények 5-9. osztályában tanult irodalmi ismeretek kerülnek ellenőrzésre.

A tesztfeladatok összeállításánál a következő szempontok kerültek előtérbe: a felvételiző legyen képes a szépirodalmi művek értelmezésére, irodalmi párhuzamok létrehozására, valamint a műfaji, műnembeli, stilisztikai, verstani sajátosságok, összefüggések felismerésére.

A világirodalom felvételi dolgozat megírására **120 perc** áll a jelentkezők rendelkezésére.

A tesztfeladatok a magyar tannyelvű iskolák számára jelenleg érvényben lévő tanterv alapján készültek:

– Irodalom (magyar és világirodalom) – 5-9. osztály (szerk.: Braun Éva, Bárdos Nóra, Király Katalin, Perduk Ibolya, Zékány Krisztina, 2017). "Література" (угорська та зарубіжна, інтегрований курс) для учнів 5-9 класів (за ред. Браун. Є.Л., Бардош Н.С., Зикань Х.І., Кіраль К.Б., Пердук І.Е., 2017)

A vizsgadolgozat különböző formájú és szintű (nehézségű) feladatokat tartalmaz.

**Az első szint.** Az **1-15**. terjedő feladatok egyszerű feleletválasztós tesztfeladatok. Mindegyik feladathoz négy lehetséges válasz van felkínálva, amelyből csak egy helyes. E feladatok célja, hogy felmérje a felvételizők műismereti, életrajzi adatokon alapuló, irodalomelméleti, és szövegismereti (idézet felismerése) kompetenciáját. A feladat megoldása akkor helyes, ha csak egy válasz van megjelölve (bekarikázva). Ha kettő vagy több válasz van feltüntetve (még ha közöttük található is a helyes felelet), vagy egy sincs megjelölve, a feladat helytelenül megoldottnak minősül.

**A második szintet** a **16-17**. feladat képezi.

A 16. feladatban művet a szerzővel, vagyis a helyes számot a betűvel kell párosítani. Az így kapott szám-betű kombinációt a feladat alatt lévő táblázatba kell írni. Ha a megoldásban mindegyik szám-betű kombináció helyes, akkor a feladatért összesen 2 pont adható.

A 17. feladat az adott mű cselekményének kronológiai sorrendbe állítása. A felvételiző helyes sorrendbe kell, hogy helyezze a cselekménysort, vagyis megfelelő számokkal kell ellátnia azokat. A helyes sorrendet jelölő számokat a cselekmény fázisait is tartalmazó táblázat első oszlopába kell írni. Összesen a feladatért 2 pont adható.

**A harmadik szintet** a **18-19.** feladat képezi**.**

A 18. feladatban az irodalmi műfaj nevét kell párosítani az adott műfajban íródott művel. Az így kapott szám-betű kombinációt a feladat alatt lévő táblázatba kell írni. Ha a megoldásban mindegyik szám-betű kombináció helyes, akkor a feladatért összesen 3 pont adható.

A **19.** feladatban művelődéstörténeti korszakot, korstílust vagy stílusirányzatot kell szerzővel párosítani. Az így kapott szám-betű kombinációt a feladat alatt lévő táblázatba kell írni. Ha a megoldásban mindegyik kombináció helyes, akkor a feladatért összesen 3 pont adható.

**A negyedik szintet a 20. feladat képezi**, amely a szövegértést méri. A felvételiző elolvas egy szépirodalmi szöveget, majd válaszol az azzal kapcsolatos kérdésekre. A feladat helyes megoldásáért összesen **25 pont** jár. A feladattal kapcsolatos kérdések szerkezete a következő módon épül fel:

1. Rákérdez a szöveg valamelyik tartalmi elemére.
2. A szöveghez kapcsolódóan szóképek szerkesztése/megtalálása.
3. Adott fogalmat határozzon meg a felvételiző.
4. A szöveg műfajának felismerése.
5. Szövegrészlet/idézet értelmezése.

**Az ötödik szintet a 21. feladat képezi**, amely alkotó feladat. Egy oldal terjedelmű fogalmazás megírását várja a felvételizőtől, megadott téma alapján (általános emberi értékek, problémák, társadalmi jelenségek). A fogalmazásnak irodalmi párhuzamokat is tartalmaznia kell.

A fogalmazás értékelésénél a téma kibontását (tartalom), a felépítést (szerkezet), a stílust és helyesírást pontozzuk. Az alkotó feladatért maximálisan **50 pont** adható.

**A tartalomért összesen 30 pont adható**.

**25-30 pont** adható akkor, ha a felvételiző képes a témához tartozó ismeretek alkalmazására, megfelelő irodalmi példák párhuzamba állítására, meggyőző, átgondolt gondolatmenet létrehozására. Tanújelét adja az ítélőképesség, a logikus gondolkodás, a személyes reflexió, álláspont megfogalmazásának képességéről.

**15-24 pont** adható akkor, ha a témához tartozó ismeretek nem kellő mélységűek, hiányzik az irodalmi párhuzam, a személyes álláspont, előfordulnak felületes kijelentések.

**5-14 pont** adható akkor, ha a dolgozatban sok az általánosság, ismétlés, tárgyi tévedés, hiányzik az irodalmi párhuzam, felületes vagy hiányos az önálló vélemény.

**A helyesírás, és stílus maximum 10 pontot ér**

**5-10 pont** adható akkor, ha a stílus egyértelmű, gördülékeny, az íráskép rendezett, olvasható. Durva helyesírási hiba esetén 1 pont levonás, központozási hibánál 0,5 pont levonás.

**1-5 pont** adható, ha mondatszerkesztés hibás, szegényes a szókincs, igénytelen a mondathasználat. Durva helyesírási hiba esetén 1 pont levonás, központozási hibánál 0,5 pont levonás.

**A felépítés (szerkezet) összesen 10 pontot ér**

**7-10 pont** adható akkor, ha a szöveg felépítése logikus, átgondolt, a bekezdések felépítése és egymáshoz való kapcsolódása megfelelő. A globális és lineáris kohézió egyaránt megvalósul.

**1-6 pont** adható akkor, ha a szerkezet aránytalan, a főbb gondolatok nem különülnek el egymástól, homályosság észlelhető a részek összefüggésében. A terjedelem nagyon rövid.